b"\n_START_ARTICLE_\n\xc5\xa0otor\n_START_PARAGRAPH_\n\xc5\xa0otor je bivali\xc5\xa1\xc4\x8de, obi\xc4\x8dajno za\xc4\x8dasno, ki omogo\xc4\x8da bivanje v naravi._NEWLINE_Indijanci in nomadska ljudstva so najve\xc4\x8dkrat bivali v \xc5\xa1otorih. Danes se \xc5\xa1otori uporabljajo za letovanje._NEWLINE_Izdelani so iz lahkih in seveda nepremo\xc4\x8dljivih umetnih snovi. Oblike so razli\xc4\x8dne: sto\xc5\xbeec, polkrogla ali kar oblika podobna hi\xc5\xa1i.\n_START_SECTION_\nZgodovina\n_START_PARAGRAPH_\nUporaba tak\xc5\xa1nih vrst zato\xc4\x8di\xc5\xa1\xc4\x8d (s podpornimi okvirji in tkaninami) sega \xc5\xbee stoletja nazaj. Uporabljali so jih \xc5\xbee Grki, Rimljani, Perzijci itd., seveda pa so bili v tistih \xc4\x8dasih veliko bolj preprosti kot so \xc5\xa1otori, ki jih poznamo danes. V\xc4\x8dasih so za izdelavo za\xc4\x8dasne strehe nad glavo uporabili le veliko platno in podporne okvirje, katere so najpogosteje naredili kar na mestu, kjer so postavljali svoja za\xc4\x8dasna prebivali\xc5\xa1\xc4\x8da._NEWLINE_Tak na\xc4\x8din kampiranja so opustili na za\xc4\x8detku sedemdesetih. Za\xc4\x8deli so uporabljati mo\xc4\x8dnej\xc5\xa1e materiale za okvirje \xe2\x80\x93 kovine. Ko so razvili vzdr\xc5\xbeljive in prenosne okvirje, so za\xc4\x8deli uporabljati \xc5\xa1e kakovostnej\xc5\xa1a pregrinjala iz najlona in poliestra, kar sicer niso bili najbolj\xc5\xa1i materiali na trgu , vendar so bili bolj trpe\xc5\xbeni v ekstremnih pogojih v primerjavi z najbolj\xc5\xa1imi materiali._NEWLINE_Nazadnje se je razvil \xc5\xa1otor, kot ga poznamo danes. Namesto trdnih palic zvezanih skupaj v okvir, so za\xc4\x8deli izdelovati okvir ki se lahko razstavi. Razvili so tudi kline, s katerimi se \xc5\xa1otor pri\xc4\x8dvrsti na tla. Tako smo iz par skupaj zvezanih palic prekritih s platnom pri\xc5\xa1li do vzdr\xc5\xbeljivih okvirjev in materialov, ki nas za\xc5\xa1\xc4\x8ditijo pred razli\xc4\x8dnimi vremenskimi vplivi.\n_START_SECTION_\nVrste\n_START_PARAGRAPH_\nPoznamo ve\xc4\x8d vrst \xc5\xa1otorov. Za kampiranje so najbolj primerni kamp \xc5\xa1otori, za pohodnike pohodni\xc5\xa1ki \xc5\xa1otori, saj so lahki in priro\xc4\x8dni, \xc4\x8de potujemo z malo prtljage. Tri-sezonski \xc5\xa1otori so izdelani za nezahtevne vremenske razmere spomladi, poleti in jeseni (lahko tudi pozimi, vendar ob manj intenzivnih padavinah). \xc5\xa0tiri-sezonski \xc5\xa1otori so oblikovani in izdelani iz mo\xc4\x8dnej\xc5\xa1ih materialov ter so tako primerni tudi za mo\xc4\x8dnej\xc5\xa1i veter, de\xc5\xbe in sneg._NEWLINE_Poznamo tudi razli\xc4\x8dne velikosti \xc5\xa1otorov \xe2\x80\x93 za eno osebo, za dve osebi, tri, \xc5\xa1tiri in ve\xc4\x8d. Ve\xc4\x8dji kot je \xc5\xa1otor manj je primeren za zahtevnej\xc5\xa1e vremenske razmere, kot je mo\xc4\x8dan veter, saj so tak\xc5\xa1ni \xc5\xa1otori po navadi tudi vi\xc5\xa1ji kot obi\xc4\x8dajno. Razmi\xc5\xa1ljati je potrebno tudi o udobju in prostoru za prtljago, saj je v takem primeru potrebno kupiti ve\xc4\x8dji \xc5\xa1otor._NEWLINE_V nekaterih dr\xc5\xbeavah imajo na dolo\xc4\x8denih mestih prepoved intenzivnej\xc5\xa1ih barv \xc5\xa1otorov, da zmanj\xc5\xa1ajo vizualni u\xc4\x8dinek kampa. Najprimernej\xc5\xa1e so torej take barve, ki se 'zlijejo' z okoljem, kot sta rjava in zelena. Lahko pa nam vpadljiva barva \xc5\xa1otora re\xc5\xa1i \xc5\xbeivljenje, saj nas tako la\xc5\xbeje najdejo, \xc4\x8de se izgubimo."